|  |  |  |
| --- | --- | --- |
|  | |  |
| OTSUS | | 20.11.2025 nr 1-24/404 |
| **Vara omandamine** |  | |

Riigivaraseaduse § 4 lõike 1 ja kantsleri 11. juuli 2022. a käskkirja nr 1-5/62 „Volituste andmine varade valdkonna eest vastutavale asekantslerile“ punkti 2 alusel, kooskõlas riigipiiri seaduse § 6 lõikega 1, riigivaraseaduse § 10 lõike 1 punktiga 1 ja kinnisasja avalikes huvides omandamise seaduse § 4 lõike 1 punktidega 17 ja 18, § 15 lõigetega 1 ja 3 ja § 17 lõikega 1 ning lähtudes Tornator Eesti OÜ juhatuse liikme Martin Tishleri 14. novembril 2025. a antud piiririba maa-ala võõrandamisettepaneku nõusolekust kinnisasja avalikes huvides võõrandamiseks

1. Omandada Siseministeeriumi valitsemisele ning kanda Politsei- ja Piirivalveameti bilanssi Tornator Eesti OÜ (registrikood 10013860) omandis olev Võru maakonnas Setomaa vallas Verhulitsa külas asuv Piiririba katastriüksus (Tartu Maakohtu kinnistusosakonna registriosa nr 1911938, katastritunnus 73201:001:2077, pindala 1717 m2, sihtotstarve riigikaitsemaa) (edaspidi *kinnistu*) hüvitusväärtusega 3288 eurot.
2. Tasuda lisaks tunnustatud eksperdi poolt (Lahe Kinnisvara Hindamine OÜ eksperthinnang   
   nr 1176-25.korrigeeritud) kinnistule määratud hüvitusväärtusele kinnistu võõrandamisega seotud kulude katteks täiendavalt motivatsioonitasu 1631,60 eurot.
3. Hüvitada Tornator Eesti OÜ asjaajamisega kaasnev kulu summas 195,70 eurot.
4. Kinnistu omandamise üksikasjad sätestada notariaalses lepingus.
5. Kinnistu omandamisel teha vastav kanne riigi kinnisvararegistris.
6. Varahaldusosakonna riigivara nõunikul kontrollida otsuse täitmist.

|  |  |
| --- | --- |
| (allkirjastatud digitaalselt)  Krista Aas  varade asekantsler |  |